
Narva Linnavalitsuse 22.09.1999 korralduse nr 2382-k

„Korteri eluruumidest väljaarvamine” kehtetuks tunnistamine

1. Asjaolud ja menetluse käik

Vastavalt Narva Linnavalitsuse 22.09.1999 korraldusele nr 2382-k „Korteri eluruumidest väljaarvamine” arvati eluruumide hulgast ajutiselt välja Narvas Puškini 20 - 13 asuv eluruum, üldpinnaga 32,6 m2, Narva Venemaa Kodanike Liidu poolt ametialaseks kasutamiseks.

Faktiliselt pole ehitisregistris (varem hooneregistris) nimetatud eluruumi kasutamise otstarvet muudetud. 

05.10.1999 sõlmiti AS Narva Elamuvaldus ja Narva Venemaa Kodanike Liidu vahel leping, mille kohaselt AS Narva Elamuvaldus andis Narva Venemaa Kodanike Liidule rendile ruumi aadressil Puškini 20  - 13 Narvas büroona kasutamiseks. 

Nimetatud leping lõpetati 01.05.2007 ja käesoleval ajal on ühetoaline korter Puškini 20  - 13 Narvas asustamata. 

Antud küsimus oli arutusel Narva Linnavalitsuse linnavarakomisjoni 24.05.2007.a istungil. Kõiki asjaolusid arvesse võttes otsustati käsutada korteri edaspidi eluruumidena. Selleks on vaja tunnistada kehtetuks Narva Linnavalitsuse 23.07.1997 korraldus nr 832-k „Korteri eluruumidest väljaarvamine”.

2. Õiguslikud alused

Kohaliku omavalitsuse korralduse seaduse § 30 lõike 1 punkti 2 kohaselt valla- või linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

Haldusmenetluse seaduse § 64 lõike 2 kohaselt haldusorgan otsustab haldusakti kehtetuks tunnistamise kaalutlusõiguse kohaselt, kui seadus ei keela haldusakti kehtetuks tunnistada või ei kohusta haldusakti kehtetuks tunnistama. 

Haldusmenetluse seaduse § 68 lõike 2 kohaselt haldusakti kehtetuks tunnistamise otsustab haldusorgan, kelle pädevuses oleks haldusakti andmine kehtetuks tunnistamise ajal. 

Haldusmenetluse seaduse § 70 lõike 1 kohaselt kehtetuks tunnistamine vormistatakse iseseisva haldusaktiga, mille kohta kehtivad kõik tavalisele haldusaktile kohaldatavad nõuded. 

3. Korraldus

Tunnistada Narva Linnavalitsuse 22.09.1999 korraldus nr 2382-k „Korteri eluruumidest väljaarvamine” kehtetuks.

4. Korralduse vaidlustamine

Korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemise päevast.

5. Rakendussätted

Korraldus jõustub seadusega sätestatud korras.

